Document ID: 31999L0014

Id-Direttiva tal-Kummissjoni 1999/14/KE
tas-16 ta' Marzu 1999
li tadatta għall-progress tekniku d-Direttiva tal-Kunsill 77/538/KEE dwar fanali taċ-ċpar ta' wara għall-vetturi bil-mutur u l-karrijiet tagħhom
(Test b'rilevanza għaż-ŻEE)
Il-Kummissjoni tal-Komunitajiet Ewropej,
Wara li kkunsidrat t-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-approvazzjoni tat-tip ta' vetturi bil-mutur u l-karrijiet tagħhom [1], kif l-aħħar emendata mid-Direttiva 98/91/KE tal-Parlament Ewropew u tal-Kunsill [2], u partikolarment l-Artikolu 13(2) tagħha,
Wara li kkunsidrat id-Direttiva tal-Kunsill 77/538/KEE tat-28 ta' Ġunju 1977 dwar l-approssimazzjoni tal-liġijiet ta' l-Istati Membri li jirrigwardaw il-fanali taċ-ċpar ta' wara għall-vetturi bil-mutur u l-karrijiet tagħhom [3], kif l-aħħar emendata mill-Att ta' Adeżjoni tal-Awstrija, il-Finlandja u l-Isvezja u partikolarment l-Artikolu 10 tagħha,
(1) Billi d-Direttiva 77/538/KEE hija waħda mid-direttivi separati dwar il-proċedura ta' approvazzjoni tat-tip tal-KE li ġiet imwaqqfa mid-Direttiva 70/156/KEE; billi, konsegwentement, id-dispożizzjonijiet tad-Direttiva 70/156/KEE dwar sistemi, komponenti u partijiet tekniċi separati tal-vetturi japplikaw għad-Direttiva 77/538/KEE;
(2) Billi, partikolarment, l-Artikolu 3(4) u l-Artikolu 4(3) tad-Direttiva 70/156/KEE jeħtieġu li kull Direttiva jkollha anness magħha dokument ta' informazzjoni kif ukoll ċertifikat ta' approvazzjoni tat-tip bażat fuq l-Anness VI għad-Direttiva 70/156/KEE sabiex l-approvazzjoni tat-tip tkun tiata' kompjuterizzata; billi ċ-ċertifikat ta' approvazzjoni tat-tip previst fid-Direttiva 77/538/KEE għandu għalhekk jiġi emendat;
(3) Billi l-proċeduri għandhom jiġu simplifikati sabiex tinżamm l-ekwivalenza maħsuba fl-Artikolu 9(2) tad-Direttiva 70/156/KEE bejn ċerti Direttivi separati u r-regolamenti korrispondenti tal-Kummisjoni Ekonomika għall-Ewropa tan-Nazzjonijiet Uniti (UN-ECE), meta jiġu emendati dawk ir-regolamenti; billi bħala l-ewwel pass, il-ħtiġiet tekniċi tad-Direttiva 77/538/KEE għandhom jiġu mibdula b'dawk tar-Regolament Nru 38 tal-UN-ECE permezz ta' referenza għal xulxin;
(4) Billi huwa neċessarju illi jkun żgurat li l-ħtiġiet tad-Direttiva tal-Kunsill 76/756/KEE [4], kif l-aħħar emendata mid-Direttiva tal-Kummissjoni 97/28/KE [5], u fid-Direttiva tal-Kunsill 76/761/KEE [6], kif l-aħħar emendata mid-Direttiva tal-Kummissjoni 1999/17/KE [7], jiġu mħarsa;
(5) Billi l-miżuri previsti f'din id-Direttiva huma skond l-opinjoni tal-Kumitat għall-Adattament għall-Progress Tekniku stabbilit mid-Direttiva 70/156/KEE,
ADOTTAT DIN ID-DIRETTIVA:
Artikolu 1
Id-Direttiva 77/538/KEE hija emendata kif ġej:
1. Fl-Artikolu 1, il-paragrafu 1 huwa mibdul b'dan li ġej:
"1. Kull Stat Membru għandu jagħti approvazzjoni tat-tip tal-KE ta' komponent għal kull tip ta' fanal taċ-ċpar ta' wara li jissoddisfa l-ħtiġiet tal-kostruzzjoni u ttestjar stabbiliti fl-Annessi rilevanti."
2. Fl-Artikolu 2, l-ewwel paragrafu huwa mibdul b'li ġej:
"Stati Membri għandhom, għal kull tip ta' fanal taċ-ċpar ta' wara li huma japprovaw skond l- l-Artikolu 1, joħorġu lill-manifattur marka ta' approvazzjoni tat-tip tal-KE ta' komponent li tikkonforma mal-mudell muri f'L-Anness I, Appendiċi 3."
3. L-Artikolu 4 huwa mibdul b'li ġej:
"L-Artikolu 4
L-awtoritajiet kompetenti ta' l-Istati Membri għandhom jinfurmaw lil xulxin, permezz tal-proċeduri speċifikati fl-Artikolu 4(6) tad-Direttiva 70/156/KEE, dwar kull approvazzjoni li huma jkunu taw, irrifjutaw jew irtiraw skond din id-Direttiva."
4. L-Artikolu 9 huwa mibdul b'li ġej:
"L-Artikolu 9
Għall-iskopijiet ta' din id-Direttiva, "vettura" tfisser kwalunkwe vettura bil-mutur maħsuba għall-użu fi-triq, bil-karozzerija jew mingħajra, li għandha ta' l-anqas erba' roti u veloċita' massima ddisinjata ta' aktar minn 25 km/fis-siegħa, u l-karrijiet tagħha, bl-eċċezzjoni ta' vetturi li jimxu fuq il-linji u ta' tratturi għall-agrikoltura u għall-forestrija u kull makkinarju mobbli."
5. L-Annessi huma mibdula bit-test fl-Anness għal din id-Diretctiva.
Artikolu 2
1. Mill-1 ta' Ottubru 1999, jew, jekk il-pubblikazzjoni tat-testi imsemmija fl-Artikolu 3 tittardja 'l hinn mill-1 ta' April 1999, sitt xhur wara d-data attwali tal-pubblikazzjoni ta' dawn it-testi, l-Istati Membri ma jistgħux, għal raġunijiet li għandhom x'jaqsmu mal-fanali taċ-ċpar ta' wara:
- jirrifjutaw, fir-rigward ta' xi tip ta' vettura jew tip ta' fanal taċ-ċpar ta' wara, li jagħtu approvazzjoni tat-tip tal-KE jew approvazzjoni tat-tip nazzjonali, jew
- jipprojbixxu r-reġistrazzjoni, il-bejgħ jew id-dħul fis-servizz ta' vetturi, jew il-bejgħ jew id-dħul fis-servizz ta' fanali taċ-ċpar ta' wara,
basta li l-fanali taċ-ċpar ta' wara jkunu konformi mal-ħtiġiet tad-Direttiva 77/538/KEE, kif emendata minn din id-Direttiva, u li, safejn huma konċernati l-vetturi, huma stallati skond il-ħtiġiet stabbiliti fid-Direttiva 76/756/KEE.
2. Mill-1 ta' April 2000 l-Istati Membri:
- m'għandhomx aktar jagħtu approvazzjoni tat-tip tal-KE, u
- jistgħu jirrifjutaw li jagħtu approvazzjoni tat-tip nazzonali
għal kull tip ta' vettura għal raġunijiet li jirrigwardaw fanali taċ-ċpar ta' wara, u għal kull tip ta' fanal taċ-ċpar ta' wara, jekk il-ħtiġiet tad-Direttiva 77/538/KEE, kif emendata minn din id-Direttiva, mhumiex sodisfatti.
3. Mill-1 ta' April 2001 il-ħtiġiet tad-Direttiva 77/538/KEE dwar fanali taċ-ċpar ta' wara bħala komponenti, kif emendata minn din id-Direttiva, għandhom japplikaw għall-iskopijiet ta' l-Artikolu 7(2) tad-Direttiva 70/156/KEE.
4. Minkejja l-paragrafi 2 u 3, għall-iskopijiet ta' partijiet tal-bdil l-Istati Membri għandhom ikomplu jagħtu approvazzjoni tat-tip tal-KE għal fanali taċ-ċpar ta'wara, u jippermettu l-bejgħ u d-dħul fis-servizz tagħhom, skond il-verżjonijiet ta' qabel tad-Direttiva 77/538/KEE basta li dawn il-fanali taċ-ċpar ta' wara
- huma maħsuba biex jitwaħħlu fuq vetturi li diġa qed jiġu wżati, u
- jikkonformaw mal-ħtiġiet ta' dik id-Direttiva li kienu japplikaw meta l-vetturi ġew ireġistrati għall-ewwel darba.
Artikolu 3
Il-paragrafi u l-annessi tar-Regolament Nru 38 tal-UN-ECE msemmija fil-punt I t'L-Anness II, għanhom jiġu ppubblikati fil-Ġurnal Uffiċjali tal-Komunitajiet Ewropej qabel l-1 ta' April 1999.
Artikolu 4
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrativi neċessarji sabiex jikkonformaw ma' din id-Direttiva sa l-1 ta' Ottubru 1999; iżda jekk il-pubblikazzjoni tat-testi imsemmija fl-Artikolu 3 tittardja' l hinn mill-1 ta' April 1999, l-Istati Membri għandhom jikkonformaw ma' dan l-obbligu sitt xhur wara d-data attwali tal-pubblikazzjoni ta' dawn it-testi. Għandhom jinfurmaw lill-Kummissjoni b'dan minnufih.
Għandhom japplikaw dawk id-dispożizzjonijiet mill-1 ta' Ottubru 1999, jew, jekk il-pubblikazzjoni tat-testi msemmija fl-Artikolu 3 tittardja 'l hinn mill-1 ta' April 1999, sitt xhur wara d-data attwali tal-pubblikazzjoni ta' dawk it-testi.
Meta l-Istati Membri jadottaw dawk id-dispożizzjonijiet, għandu jkollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif issir tali riferenza.
2. L-Istati Membri għandhom jikkomunikaw lill-Kummissjoni t-testi tad-dispożizzjonijiet ewlenin tal-liġi nazzjonali li huma jaddottaw fil-kamp kopert minn din id-Direttiva.
Artikolu 5
Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 6
Din id-Direttiva hija indirizzata lill-Istati Membri.
Magħmula fi Brussel, fis-16 ta' Marzu 1999.

Labels: 7
8